Mari Chordà

Mari Chordà Recasens (Amposta, Tarragona, 1942), Mari Chordà izenez ere ezaguna, kataluniar artista, margolari, poeta eta aktibista soziokultural feminista da.

 Bizitza 
Emakumeen sexualitatearen eta amatasunaren esperientziaren adierazpen bisualean aitzindaria. Cuaderno del cuerpo y del agua ipuin eta poemen egilea ere bada, Montse Clavé historialariaren marrazkiekin, sexualitate lesbikoaren aurkikuntza eta bizipena modu irekian deskribatzen duen Kataluniako lehen argitalpenetako bat. 

Ampostako "Lo Llar" (Etxea) lokalaren fundatzailea (1968), non Nova Cançó eta aldarrikapen sozial eta kulturaleko aktak egin ziren frankismoaren amaieran, eta Bartzelonako LaSal Taberna Biblioteca Feminista espazioaren sortzailea (Carme Casas, Sat Sabater, Montse Solà eta María José Quieredorekin 1979).

--y otras muchas cosas poesia eta litografien karpetaren egilea da, 1976an Bartzelonako Unibertsitateko Paraninfoko " Kataluniako Emakumearen Lehen Jardunaldietan" anonimoki zabaldu zirenak.

Emakumeen arteko lan kolektiboa maite du, eta Mariló Fernández, Isabel Martínez eta Isabel Monteagudorekn batera (1978-1990) emakumeen LaSal ediciones argitaletxearen sortzaileetakoa eta kudeatzailea da. Kultura-enpresa horrekin bat egin zuten Mireia Bofill, María José Quevedo, Maria Bauçà, Carme Casas, Montserrat Abelló. Emakumeen Agenda sortu eta bultzatu zuen, 1978-1990 bitartean, eta geroago, Contxa Llinàs-ekin (Las Pumas), 1996tik 2009ra. Gaur egun Francesca Bonnemaison Emakumeen Kultur Etxea bezala ezagutzen den espazioaren eta ondarearen berreskurapenaren aldeko borrokan aktiboki parte hartu zuen.

 Lanak 

 Erakusketak 
Joan den hamarkadan bere lanaren atzera begirako bi erakusketa egin ziren:

 Mari Chordà. Pasar y traspasar 1960-2000 , Marisa Díez de la Fuenteren eskutik, Ampostan (2000), Tortosara joan zena.
 Vengo de una zona húmeda/Eremu heze batetik nator. Mari Chordà, Marta Darder-en eskutik, Francesca Bonnemaison Emakumeen Kultur Etxean, Bartzelona (2006).
 The World goes Pop, Londresko Tate Modern-en 2015ean egina.
 Ca la Dona, kolaboratzen duen eta lotura duen gunea, bertan jarraitzen du bere erakusketa eta idazketa jarduerak, bere aktibismo soziokulturalaz gain.

 Erreferentziak 

 Kanpo estekak 

Kategoria:Tarragonarrak
Kategoria:Kataluniako feministak
Kategoria:Kataluniako margolariak
Kategoria:Emakume margolariak
Kategoria:Artista feministak